Síðastliðið ár ætluðu stjórnvöld að taka á móti 85 kvótaflóttamönnum, enginn þeirra er kominn til landsins. Starfsmaður flóttamannanefndar stjórnvalda segir heimsfaraldurinn hafa tafið fyrir.
Í fyrra ráðgerðu stjórnvöld að taka á móti 85 kvótaflóttamönnum, meðal annars frá Sýrlandi og Afganistan, en ekkert bólar á fólkinu. Linda Rós Alfreðsdóttir, starfsmaður flóttamannanefndar, skrifar tafirnar á heimsfaraldurinn.
Nú fyrst sé að komast hreyfing á málin. Í næstu viku verði tekin viðtöl við hluta kvótaflóttamannanna, Afgani sem dvalið hafa í búðum í Írak, og vonandi náist að fá fólkið hingað til lands á þessu ári.
Enn liggur ekki fyrir hvaðan þau hundrað sem eiga að koma í ár koma eða hvenær.